Castilléjar

Castilléjar estas vilaĝo kaj municipo de la Aŭtonoma Komunumo Andaluzio, en la provinco de Granada, sude de Hispanio. Estas sur la suda parto de la komarko de Huéscar. Limas kun la municipoj Huéscar, Galera, Cúllar, Benamaurel kaj Castril. Aliaj proksimaj lokoj estas Cortijos del Cura (de Galera) kaj San Marcos.

Castilléjar estas formata de la kernoj Castilléjar, Los Carriones kaj Los Olivos. La municipa teritorio estas sur fekunda valo kiu etendiĝas borde de la riveroj Galera kaj Guardal, kie estas kelkaj pejzaĝoj de badlandoj inter la plej spektaklaj de la Altiplano Granada. Estas ankaŭ nombraj kavodomoj, tradiciaj de la regionoj de Orienta Andaluzio kaj Murcio. 

En la 1950-aj jaroj oni atingis pinton de preskaŭ kvar mil lokanoj, kaj poste oni falis al nuntempaj iom pli ol 1300. Tio estas oni perdis du trionojn.

Kategorio:Municipoj de Provinco Granada
Kategorio:Geografio de Andaluzio